ઇન્દ્રાદિક દેવો સહિત ક્ષેત્રપાળ, યક્ષ, ગાંદર્વ, કિન્નર, નાગ, વિદ્યાધર સહિત સૌ કરે છે. શંકરાચાર્ય પણ તેમનાં ગુણગાન ગાતાં થાકતા નહોતા. તો એક મૂર્ખ ગોવાળ ઉપર મા કાલિની કૃપા થતાં જ તે કવિ કાલિદાસ બની ગયા. એમ પણ કહેવાય છે કે જો તમે મા ભુવનેશ્વરીનું પૂજન અર્ચન કરો તો તમને સૌ દેવી દેવતાનું પૂજન કર્યા સમાન ફળ પ્રાપ્ત થાય છે. જો કોઇ મનુષ્ય ઉપર આધિ, વ્યાધિ, ઉપાધિ આવી પડ્યાં હોય, તે જ્યાં જુએ ત્યાં તેને અંધકાર જ નજરે પડતો હોય, તેને એમ લાગતું હોય કે હવે આ ભવસાગરમાંથી નીકળવાનો કોઇ જ રસ્તો નથી. આગળ પહાડ છે, પાછળ ખાઇ છે. ક્યાં જવું? શું કરવું? તેની કંઇ સમજ પડતી ન હોય, દુઃખ, દારિદ્ર પીછો છોડતાં ન હોય તો આવા મનુષ્યોએ બીજું કાંઇ જ ન કરતાં મા ભુવનેશ્વરીનાં શરણમાં ચાલ્યા જવું જોઇએ. તે મનુષ્યએ બંને ટાઇમ માની પ્રતિમા બનાવી, છબી સમક્ષ ધૂપ, દીપ કરી તેમને પ્રસાદ ધરાવી તેમનું શક્ય એટલું પૂજન અર્ચન કરવું. આમ કરવાથી તેનાં તમામ અસાધ્ય સંકટ પણ દૂર થઇ જાય છે.